Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2021 m. gegužės 28 d. Nr. VI 17- (1.30.)

Vilnius

1. **SVARSTYTA.** Paveldo komisijos 2021 m. veiklos plano keitimas.

**NUTARTA.** Bendru sutarimu nutarta pritarti Lietuvos Respublikos valstybinės kultūros paveldo komisijos nutarimo „Dėl Valstybinės kultūros paveldo komisijos 2021 metų veiklos plano pakeitimo“ projektui.

2. **SVARSTYTA**. Tarpinstitucinio posėdžio išvados dėl Nekilnojamųjų kultūros vertybių tvarkybos darbų (paveldotvarkos) finansavimo 2021–2023 metų programos.

**NUTARTA.** Bendru sutarimu nutarta rengti Paveldo komisijos sprendimą dėl Kultūros paveldo departamento administruojamos Paveldotvarkos programos ir sprendimo projektą pristatyti Paveldo komisijos birželio mėnesio posėdyje.

3. **SVARSTYTA**. Trakų senamiesčio apsauga.

**NUTARTA**. Bendru sutarimu nutarta: 1. kreiptis į Kultūros ministeriją dėl Trakų senamiesčio apsaugos specialiojo plano rengimo spartinimo; 2. neįgaliųjų lankymosi kultūros paveldo objektuose klausimą įtraukti į 2022 m. Paveldo komisijos veiklos planą; 3. palaukti Vilniaus apygardos administracinio teismo sprendimo byloje dėl žemės sklypo Trakų m., Vytauto g. keitimo ir tada klausimą aptarti Paveldo komisijoje.

4. **SVARSTYTA**. Viešojo intereso gynimas (darbo grupės ir susitikimo su visuomenės atstovais išvados).

**NUTARTA**. Bendru sutarimu nutarta: 1. kreiptis raštu į Kultūros paveldo departamentą prie Kultūros ministerijos, kad pristatant ataskaitą Paveldo komisijai informuotų, kaip įgyvendinamos Specialiųjų tyrimų tarnybos išvados dėl viešojo intereso gynimo; 2. parengti raštą atsakingoms institucijoms apie susitikime su visuomene išryškėjusias problemas; 3. parengti pranešimą spaudai apie Paveldo komisijos organizuotą susitikimą su visuomenės atstovais ir susitikimo metu išsakytas problemas.

5. **SVARSTYTA**. Neprivatizuotinų buvusių dvarų sodybų – istorijos ir kultūros paminklų sąrašas.

**NUTARTA**. Bendru sutarimu nutarta parengti raštą Kultūros ministerijai ir kitoms atsakingoms institucijoms. Rašte pateikti siūlymus ir rekomendacijas esamoms problemoms spręsti bei tęsti domėjimąsi šiuo klausimu Paveldo komisijoje.

6. **SVARSTYTA**. Nekilnojamojo kultūros paveldo apsaugos įstatymo Nr. I-733 2, 5 straipsnių pakeitimo ir įstatymo papildymo nauju 4 straipsniu įstatymo projektas.

Balsavimas dėl Paveldo komisijos nuomonės teikimo Nekilnojamojo kultūros paveldo apsaugos įstatymo Nr. I-733 2, 5 straipsnių pakeitimo ir įstatymo papildymo nauju 4 straipsniu įstatymo projektui:

Už – 4

Prieš – nėra

Susilaikė – 1

**NUTARTA**: 1. teikti Paveldo komisijos nuomonę dėl Nekilnojamojo kultūros paveldo apsaugos įstatymo Nr. I-733 2, 5 straipsnių pakeitimo ir įstatymo papildymo nauju 4 straipsniu įstatymo projekto; 2. pažymos pagrindu parengti rašto Lietuvos Respublikos Seimo Kultūros komitetui projektą ir jį pateikti Paveldo komisijos narių pritarimui.

7. **SVARSTYTA**. Kilnojamųjų kultūros vertybių duomenų tikslinimas ir kilnojamųjų daiktų, turinčių kultūrinę vertę, įrašymas į Kultūros vertybių registrą.

**NUTARTA.** Bendru sutarimu nutartaKilnojamųjų kultūros vertybių duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą klausimą svarstyti birželio mėnesio Paveldo komisijos posėdyje.

8. **SVARSTYTA**. Paveldo komisijos posėdžių planavimas liepos–rugpjūčio mėn.

**NUTARTA.** Parengti Paveldo komisijos narių apklausą dėl Paveldo komisijos posėdžių planavimo liepos–rugpjūčio mėn.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė